ข่าวประชาสัมพันธ์

องค์การบริหารส่วนตำบลคุระ ขอเชิญชวนผู้สูงอายุที่ประสงค์จะรับเงินเบี้ยยังชีพในปีงบประมาณ พ.ศ.๒๕๖๑ (รับเงินตั้งแต่ ๑ ตุลาคม ๒๕๖๐) มาลงทะเบียนเพื่อขอรับเงินฯ โดยจะต้องมีคุณสมบัติดังนี้

๑. ผู้ที่มีอายุ ๕๙ ปี และจะมีอายุครบ ๖๐ ปีบริบูรณ์ นับจนถึงวันที่ ๓๐ กันยายน ๒๕๖๐ หรือ ผู้ที่เกิดก่อนวันที่ ๑ ตุลาคม ๒๕๐๐

๒. ผู้ที่มีอายุครบ ๖๐ ปีบริบูรณ์แล้ว และมีภูมิลำเนาในเขตพื้นที่แต่ยังไม่ได้ไปลงทะเบียนเพื่อขอรับเงินเบี้ยยังชีพผู้สูงอายุ หรือเป็นผู้ที่ได้ย้ายทะเบียนบ้านมาใหม่ก่อนหรือภายในเดือนพฤศจิกายน ๒๕๕๙

๓. ไม่เป็นผู้ที่ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือองค์กรปกครองส่วนท้องถิ่น

ทั้งนี้ให้ลงทะเบียนเพื่อแสดงความจำนงขอรับเงินเบี้ยยังชีพผู้สูงอายุได้ ตั้งแต่วันที่ ๑- ๓๐ พฤศจิกายน ๒๕๕๙ ด้วยตนเอง หรือมอบหมายให้ผู้อื่นเป็นผู้ยื่นคำขอรับเงินเบี้ยยังชีพผู้สูงอายุแทน ณ ที่ทำการองค์การบริหารส่วนตำบลคุระ โดยเตรียมหลักฐานดังนี้

๑. บัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนา

๒. ทะเบียนบ้าน (ที่เป็นปัจจุบัน) พร้อมสำเนา

๓. สมุดบัญชีเงินฝากธนาคารพร้อมสำเนา สำหรับกรณีที่ผู้ขอรับเงินเบี้ยยังชีพผู้สูงอายุประสงค์ขอรับ เบี้ยยังชีพผู้สูงอายุผ่านธนาคาร

ข่าวประชาสัมพันธ์

องค์การบริหารส่วนตำบลคุระ ขอเชิญชวนให้คนพิการที่มีความประสงค์ขอรับเงินเบี้ยความพิการที่ยังไม่ได้ลงทะเบียนมาก่อน หรือคนพิการที่ย้ายทะเบียนบ้านมาใหม่ สามารถไปลงทะเบียนเพื่อแสดงความประสงค์ขอรับเงินเบี้ยความพิการด้วยตนเอง หรือ มอบหมายให้ผู้ดูแลยื่นคำขอแทน โดยแสดงหลักฐานการเป็นผู้แทนดังกล่าว โดยให้ผู้ที่เชื่อถือได้รับรองสถานะของคนพิการ แต่ต้องนำหลักฐานของคนพิการและผู้ดูแลคนพิการไปแสดงต่อเจ้าหน้าที่ด้วย ได้ตั้งแต่บัดนี้เป็นต้นไป

 โดยมีหลักฐานตามที่ราชการกำหนด ณ องค์กรปกครองส่วนท้องถิ่น ที่ตนมีภูมิลำเนาตามทะเบียนบ้าน เพื่อที่จะได้รับเงินเบี้ยความพิการในปีงบประมาณ พ.ศ.๒๕๖๐

 โดยเตรียมหลักฐาน ดังนี้

๑. บัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการพร้อมสำเนา

๒.ทะเบียนบ้าน (ที่เป็นปัจจุบัน) พร้อมสำเนา

๓. สมุดบัญชีเงินฝากธนาคาร ธกส. สำหรับกรณีที่ผู้ขอรับเงินเบี้ยความพิการประสงค์ขอรับเงินเบี้ยความพิการผ่านธนาคาร พร้อมสำเนา